pythainlp/thai-financial-dataset huggingface dataset:
6. โครงการในอนาคต (Future Plan)

1. โครงการเพิ่มปริมาณการผลิตน้ำยางข้น
ทางกลุ่มมีแผนลงทุนในโครงการสร้างโรงงานน้ำยางข้นขนาดเล็ก จำนวน 5 โรงงาน ภายในปี
2544-2547 เงินลงทุนโรงงานละประมาณ 10 ล้านบาท
ผลตอบแทนจากการลงทุนของแต่ละโรงงานขึ้นอยู่กับสภาพแหล่งวัตถุดิบในพื้นที่นั้นๆ
ความคืบหน้าของโครงการ คือ ภายในปี 2545 ได้ก่อตั้งไปแล้ว 2 โรงงาน
ปัจจัยที่อาจทำให้โครงการไม่สามารถดำเนินการได้ตามแผน คือ
ฐานะการเงินและเนื้อที่สวนยางพาราของเจ้าของสวนที่จะมาเป็นผู้ร่วมลงทุน
ซึ่งควรเป็นเจ้าของสวนยางพาราที่มีเนื้อที่การปลูกยางมากพอสมควร
เพื่อที่จะได้มีปริมาณน้ำยางพาราเพียงพอในการผลิต

2. โครงการขยายการลงทุนทำสวนยางพารา เพิ่มอีกประมาณ 17,000 – 20,000 ไร่
จากเดิมที่มีการทำสวนยางพาราพื้นที่ประมาณ 3,000 ไร่ ในนามของบริษัท สวนยางวังสมบูรณ์
จำกัด
วัตถุประสงค์เพื่อขยายธุรกิจของกลุ่มบริษัทให้ครบวงจรโดยเน้นการทำธุรกิจต้นน้ำให้มากขึ้นและเพิ่มปริมาณวัตถุดิบป้อนโรงงานน้ำยางข้นของบริษัทเพื่อรองรับกับปริมาณยอดขายที่เพิ่มขึ้นในแต่ละปี

โครงการจะเริ่มต้นในปี 2546 ระยะเวลาลงทุนตั้งแต่ปี 2546-2551 เงินลงทุนประมาณปีละ
20-25 ล้านบาท จากการศึกษาโครงสร้างของต้นทุนการทำสวนยางพารา ณ
ระดับราคารับซื้อน้ำยางในปัจจุบันนี้
บริษัทมีความคาดหวังว่าโครงการจะสามารถให้อัตราผลตอบแทนโดยเฉลี่ยประมาณร้อยละ 8 ต่อปี
ส่วนที่ 3

การรับรองความถูกต้องของข้อมูล

“ ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้ว
ขอรับรองว่าข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นายวรเทพ วงศาสุทธิกุล เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายวรเทพ วงศาสุทธิกุล
กำกับไว้ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้ ”

 ชื่อ ตำแหน่ง ลายมือชื่อ

1. นายอุดม ธนากรนิธิกุล รองประธานกรรมการ ………………………………

2. นายวรเทพ วงศาสุทธิกุล กรรมการผู้จัดการ ………………………………

3. นายไพบูลย์ วรประทีป กรรมการ ………………………………

4. นายปรัชญ์นนท์ เต็มฤทธิกุลชัย กรรมการ ………………………………

5. นายสุชาติ เจริญพรพานิชกุล กรรมการ ………………………………

6. นายวิโรจน์ วงศ์ปิยะสถิตย์ กรรมการ ………………………………

7. นายวันชัย ธนิตติราภรณ์ กรรมการ ………………………………

8. นายธนวัฒน์ พานิชเกษม กรรมการ ………………………………

 ชื่อ ตำแหน่ง ลายมือชื่อ

ผู้รับมอบอำนาจ นายวรเทพ วงศาสุทธิกุล กรรมการผู้จัดการ ………………………………
ส่วนที่ 1 ข้อมูลสรุป (Executive Summary)

บริษัท บริษัทย่อย และบริษัทร่วมประกอบธุรกิจหลักเป็นผู้ผลิตน้ำยางข้นและผลิตภัณฑ์จากยางและเป็นผู้
ให้บริการในธุรกิจอื่น ๆ ซึ่งเกี่ยวเนื่องกับอุตสาหกรรมยางพารา ในปี 2545ที่ผ่านมา
บริษัทมีผลการดำเนินงานชะลอตัวลง เมื่อเทียบกับปี 2544 โดยมีกำไรสุทธิ 73.86 ล้านบาท ลดลง
13.50 ล้านบาท หรือร้อยละ 13.47 ซึ่งเป็นผลจาก ในปี 2545
รัฐบาลดำเนินนโยบายผลักดันราคายางพาราให้สูงโดยใช้นโยบาย ต่าง ๆ เช่น
การร่วมมือกับผู้ผลิตยางรายใหญ่อีกหลายประเทศในการจัดตั้ง International Tripartite
Rubber Corporation (ITRC) การจัดตั้ง ITRCนี้ประกอบกับปัจจัยอื่นๆ ทำให้ราคายางในปี
2545 มีราคาสูงขึ้นอย่างรวดเร็วและ ต่อเนื่องเกือบตลอดทั้งปี
ซึ่งส่งผลกระทบต่อบริษัทโดยทำให้ต้นทุนวัตถุดิบในการผลิตน้ำยางข้นสูงขึ้น
และเป็นผลทำให้ต้นทุนวัตถุดิบของบริษัทย่อย ซึ่งเป็นผู้ผลิตผลิตภัณฑ์ต่อเนื่องจากน้ำยางข้นมี

ต้นทุนวัตถุดิบสูงขึ้น อย่างไรก็ตาม หากพิจารณาผลประกอบการรายกลุ่มจะพบว่า
กลุ่มน้ำยางข้นซึ่งเป็นธุรกิจหลักของบริษัท (มีสัดส่วนกำไรสุทธิคิดเป็นร้อยละ 81
ของกำไรสุทธิทั้งหมดในปี 2545) ยังสามารถทำกำไรสุทธิได้สูงกว่า ปี 2544 อีก 2 ล้านบาท
ดังนั้นจะเห็นได้ว่าธุรกิจหลักของบริษัทสามารถทำกำไรได้แม้ในภาวะที่ตลาดมีความผันผวน

บริษัทยังคงเป็นผู้นำในอุตสาหกรรมน้ำยางข้น โดยเป็นผู้ผลิตรายใหญ่ที่สุดของโลก
ซึ่งบริษัทสามารถจำหน่ายน้ำยางข้นได้ประมาณ 116,000 ตันในปี 2545
และมีส่วนแบ่งการตลาดร้อยละ 15.90 ของ

ผู้ผลิตรวมในประเทศไทย และร้อยละ 11 ของผู้ผลิตรวมในโลก
จากการที่บริษัทเป็นผู้ผลิตรายใหญ่ที่สุด

ทำให้บริษัทมีความได้เปรียบคู่แข่งขันในด้านการประหยัดต่อขนาด (Economy of Scale)
และได้เปรียบจากการที่บริษัทสามารถส่งมอบสินค้าให้ลูกค้าได้ในช่วง ฤดูที่ต้นยางพาราไม่มีผลผลิต
(Wintering season) และเพื่อเป็นการเพิ่มความได้เปรียบในการแข่งขันนี้
บริษัทมีแผนการขยายกำลังการผลิต โดยในปี 2545 บริษัทได้เริ่มก่อสร้างโรงงานผลิตน้ำยางข้นอีก
1 แห่งในจังหวัดชุมพร เมื่อการก่อสร้างโรงงานนี้แล้วเสร็จ
บริษัทจะมีโรงงานผลิตน้ำยางข้นรวมทั้งหมด 9 โรงงานกระจายอยู่ตามภูมิภาคต่าง ๆ
ของประเทศไทย

บริษัทมีแผนการลงทุนที่จะทำธุรกิจขึ้นไปยังต้นน้ำของอุตสาหกรรมน้ำยางข้นโดยการลงทุนปลูกสวนยางพาราในพื้นที่ทางภาคเหนือของประเทศ
ซึ่งจะช่วยในการเพิ่มปริมาณวัตถุดิบที่จะป้อนน้ำยางข้นของบริษัทได้
และจากการที่บริษัทสามารถนำวัตถุดิบ(น้ำยางสด)
ที่ผลิตเองนี้มาใช้ในการผลิตน้ำยางข้นหรือผลิตภัณฑ์ยาง อื่น ๆ
จะสามารถลดต้นทุนการผลิตและเพิ่มผลกำไรให้บริษัทได้
แบบ 56-1

แบบแสดงรายการข้อมูลประจำปี

สิ้นสุดวันที่ 31 ธันวาคม 2545

บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์

1. ปัจจัยความเสี่ยง 2

2. ลักษณะการประกอบธุรกิจ 3-5

3. การประกอบธุรกิจของแต่ละสายผลิตภัณฑ์ 6-12

4. การวิจัยและพัฒนา 12-13

5. ทรัพย์สินที่ใช้ในการประกอบธุรกิจ 13-14

6. โครงการในอนาคต 14-15

7. ข้อพิพาททางกฎหมาย 15

8. โครงสร้างเงินทุน 15-16

9. การจัดการ 16-28

10. การควบคุมภายใน 28

11. รายการระหว่างกัน 29-33

12. ฐานะการเงินและผลการดำเนินงาน 34-44

13. ข้อมูลอื่นที่เกี่ยวข้อง 44

ส่วนที่ 3 การรับรองความถูกต้องของข้อมูล 45

เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมของบริษัท 46-49

เอกสารแนบ 2 รายละเอียดเกี่ยวกับกรรมการของบริษัทและบริษัทย่อย 50
5. ทรัพย์สินที่ใช้ในการประกอบธุรกิจ

(1) ลักษณะสำคัญของทรัพย์สินถาวรหลักที่บริษัทและบริษัทย่อยใช้ในการประกอบธุรกิจ (ก)
ที่ดินที่ตั้งสำนักงานใหญ่และโรงงาน - ที่ดินที่มีกรรมสิทธิเป็นเจ้าของ เนื้อที่รวม 880 ไร่ 50.9
ตารางวา มูลค่าทางบัญชี ณ วันที่ 31 ธันวาคม 2545 จำนวนเงิน 109.48 ล้านบาท - ที่ดินเช่า
บริเวณท่าเรือน้ำลึก จังหวัดภูเก็ต เนื้อที่ 2,660 ตารางเมตร สัญญาเช่า ระยะเวลา 5 ปี
(เดือนเมษายน ปี 2542-เดือนตุลาคม ปี 2546) ค่าเช่า 0.10 ล้านบาทต่อเดือน ณ วันที่ 31
ธันวาคม 2545 มีภาระคงค้างค่าเช่า 1.39 ล้านบาท อายุสัญญาคงเหลือระยะเวลา 10 เดือน

- ที่ดินเช่า บริเวณท่าเรือน้ำลึก จังหวัดสงขลา เนื้อที่ 4,805 ตารางเมตร สัญญาเช่า ระยะเวลา
5 ปี (เดือนธันวาคม ปี 2545-เดือนพฤศจิกายน ปี 2550) ค่าเช่า 0.12 ล้านบาทต่อเดือน ณ
วันที่ 31 ธันวาคม 2545 มีภาระคงค้างค่าเช่าและภาษี 11.64 ล้านบาท
อายุสัญญาคงเหลือระยะเวลา 5 ปี 11 เดือน

(ข) อาคาร โรงงาน (มีกรรมสิทธิเป็นเจ้าของ) - สำนักงานใหญ่ จำนวน 1 หลัง (5 ชั้น
มีชั้นลอย) บนที่ดินเนื้อที่ 159 ตารางวา เนื้อที่ใช้สอย 1,872.92 ตารางเมตร มูลค่าทางบัญชี ณ
วันที่ 31 ธันวาคม 2545 จำนวนเงิน 17.39 ล้านบาท

- โรงงาน อาคารสำนักงาน อาคารให้เช่าและอาคารที่พักอาศัยในโรงงาน

จำนวน 10 บริษัท มีมูลค่าทางบัญชี ณ วันที่ 31 ธันวาคม 2545 จำนวนเงิน 204.09 ล้านบาท
ที่ดินและอาคารโรงงานรวม ติดจำนองสถาบันการเงินมูลค่ารวม 306.02 ล้านบาท

(ค) เครื่องจักร เครื่องจักรที่มีกรรมสิทธิเป็นเจ้าของ จำนวนรวม 256 เครื่อง มูลค่าทางบัญชี ณ
วันที่ 31 ธันวาคม 2545 จำนวนเงิน 179.64 ล้านบาท ติดจำนองสถาบันการเงินมูลค่ารวม
319.16 ล้านบาท

(2) ราคาประเมินของที่ดินและอาคารที่มีไว้เพื่อขาย

ในปี 2545 บจก.ยูนิเวอร์แซลลาเท็กซ์โปรดัคส์ (บริษัทย่อยที่บริษัทถือหุ้นร้อยละ 100)
ได้ขายโรงงาน (เดิมเป็นที่ตั้งโรงงานของบจก.อินแฟนท์เวิลด์ ซึ่งเลิกกิจการไปแล้วในปี 2544)
ในอำเภอหาดใหญ่ จังหวัดสงขลาให้แก่บริษัทแม่ โดยที่ดินมีเนื้อที่ 9 ไร่ 3 งาน 37.9 ตารางวา
และอาคารมีจำนวน 5 หลัง มูลค่าตามบัญชี ณ วันที่ 31 ธันวาคม 2545 อยู่ที่ 6.00 และ 8.69
ล้านบาทตามลำดับ
ปัจจุบันบริษัทแม่ได้นำอาคารดังกล่าวไปให้บริษัทต่างชาติที่ผลิตหัวจุกนมยางแห่งหนึ่งทำการเช่า

(3) สินทรัพย์ที่ไม่มีตัวตนที่สำคัญในการประกอบธุรกิจ เช่น สิทธิบัตร สัมปทาน ลิขสิทธิ์ เครื่อง-
หมายการค้า

  ไม่มี

  (4) นโยบายการลงทุนในบริษัทย่อยและบริษัทร่วม

  ณ วันที่ 31 ธันวาคม 2545 บริษัทมีเงินลงทุนในบริษัทย่อยและบริษัทร่วมในธุรกิจต่างๆ

คือ ธุรกิจผลิตสินค้าเพื่อจำหน่าย มูลค่ารวม 633.62 ล้านบาท และธุรกิจบริการมูลค่ารวม 22.97
ล้านบาท

โดยมีสัดส่วนเงินลงทุนในบริษัทย่อยและบริษัทร่วมทั้งหมดคิดเป็นร้อยละ 45 ของสินทรัพย์รวม 

บริษัทมีนโยบายการลงทุนในธุรกิจที่เกี่ยวกับยางพารา คือ น้ำยางข้นและผลิตภัณฑ์จากยาง
การลงทุนแต่ละครั้ง ไม่มีการกำหนดสัดส่วนการลงทุนเทียบกับสินทรัพย์รวม แต่จะพิจารณาถึง
โอกาสความสำเร็จของโครงการ และกำหนดเงินลงทุนตามที่จำเป็นต้องใช้ของโครงการ

ทางด้านนโยบายการบริหารงานจะมีการแต่งตั้งกรรมการบริษัทหรือตัวแทนเข้าไปดำรงตำแหน่งกรรมการบริษัทและผู้มีอำนาจลงนามในบริษัทย่อยและบริษัทร่วม
เพื่อให้มีอำนาจควบคุมและมีส่วนร่วมในการกำหนดนโยบายในการดำเนินธุรกิจ
1. ปัจจัยความเสี่ยง

(1) ความเสี่ยงจากความผันผวนของราคายางในตลาดโลก และนโยบายการจัดตั้ง ITRC

การที่ยางแผ่นและยางแท่งเป็นสินค้าประเภท Commodity ทำให้ราคายางแผ่นและยางแท่ง

มีความผันผวนจากการเก็งกำไรและปัจจัยของอุปสงค์และอุปทาน และในช่วงปี 2543-2544
ราคายางอยู่ในระดับต่ำ ดังนั้นในปี 2545 มีการตกลงระหว่างผู้ผลิตยางรายใหญ่ 3
ประเทศคือประเทศไทย อินโดนีเซีย และมาเลเซีย ในการจัดตั้ง International Tripartite
Rubber Corporation (ITRC) เพื่อให้องค์กรนี้เป็นผู้ค้ายางรายใหญ่ในตลาดยางพาราโลก โดย
ITRC จะเป็นแกนหลักในการดึงราคายางให้สูงขึ้น และรักษาราคายางให้มีเสถียรภาพ
ความเสี่ยงที่กระทบต่อผู้ผลิตน้ำยางข้น คือ
การที่ผู้ผลิตน้ำยางข้นและยางแผ่นและยางแท่งต้องใช้วัตถุดิบน้ำยางพาราสดเช่นเดียวกัน
และราคาน้ำยางพาราสดจะผันแปรตามราคายางซึ่งอ้างอิงจากราคาตลาดโลก
ดังนั้นต้นทุนวัตถุดิบของผู้ผลิตน้ำยางข้นส่วนหนึ่งจะถูกกระทบจากปัจจัยการดำเนินนโยบายด้านราคาของ
ITRC อย่างไรก็ตาม ในการป้องกันผลกระทบจากความผันผวนของราคายางนั้น บริษัทฯ
มีลูกค้าที่ทำสัญญาซื้อน้ำยางข้นโดยใช้ราคาอ้างอิงจากราคาตลาดของยางแผ่นประมาณร้อยละ 50
ของปริมาณการขายรวม บริษัทฯจึงสามารถลดความเสี่ยงจากความผันผวนของต้นทุนและราคาขายได้

(2) ความเสี่ยงจากปริมาณผลผลิตของวัตถุดิบน้ำยางพาราสด

น้ำยางพาราสด ซึ่งเป็นวัตถุดิบหลักในการผลิตนั้น
เป็นสินค้าเกษตรซึ่งได้จากต้นยางพาราและปริมาณผลผลิตของน้ำยางสดนั้นขึ้นอยู่กับปัจจัยเกี่ยวกับภูมิอากาศหลายประการที่ไม่สามารถควบคุมได้
เช่น ความร้อน ความชื้น ปริมาณน้ำฝน ระยะเวลาของฤดูผลัดใบของต้นยางพารา
และจำนวนวันที่ฝนตก เป็นต้น ดังนั้นจึงเป็นการยากที่จะคาดการณ์ปริมาณผลผลิตได้อย่างแม่นยำ
ราคาของน้ำยางพาราสดนั้น ส่วนหนึ่งก็ถูกกำหนดโดยปริมาณผลผลิตที่ออกสู่ตลาด
หากในช่วงเวลาที่สภาพภูมิอากาศไม่เอื้ออำนวยให้ต้นยางพาราให้ผลผลิตได้ตามที่เคยเป็นก็จะทำให้ราคาน้ำยางพาราสดสูงขึ้น
บริษัทฯ ได้ลดความเสี่ยงในข้อนี้โดยการกระจายโรงงานผลิตไปในภูมิภาคต่าง ๆ
ซึ่งในแต่ละภูมิภาคอาจจะมีผลกระทบจากสภาพภูมิอากาศหนึ่ง ๆ ไม่เท่ากัน
จึงเป็นการกระจายความเสี่ยงในการจัดหาวัตถุดิบเข้าป้อนการผลิตได้ในระดับหนึ่ง
4. การวิจัยและพัฒนา

ปี 2545 ฝ่ายวิจัยและพัฒนาได้ดำเนินการวิจัยในโครงการผลิตน้ำยางข้นโปรตีนต่ำอย่างต่อเนื่อง
ซึ่งสามารถสรุปผลการดำเนินการวิจัยได้ ดังนี้

1.  มีการวิจัยและพัฒนา จนสามารถผลิตน้ำยางข้นโปรตีนต่ำได้

2.  สามารถนำน้ำยางข้นโปรตีนต่ำ ไปผลิตเป็นถุงมือยาง (Examination Glove)

3.  สามารถแก้ไขปัญหาความเสถียรของน้ำยาง (Stability)
    เรื่องการลดลงอย่างรวดเร็วของค่าความคงตัวต่อแรงเชิงกล (Mechanical Stability
    Time : MST) โดยสามารถผลิตน้ำยางและเก็บรักษาได้นานกว่า 3 เดือน และมีค่า MST
    ลดลง

4.  สามารถจัดตั้งห้องปฏิบัติการมาตรฐานในการวิเคราะห์ปริมาณโปรตีนที่ละลายน้ำได้
    ทั้งในน้ำยางและผลิตภัณฑ์ยาง โดยสามารถวิเคราะห์ได้ทั้งมาตรฐานของ ASTM และ ISO
    และเป็นห้องปฏิบัติการที่เข้าร่วมในโครงการการศึกษาการทดสอบถุงมือยางทางการแพทย์
    เพื่อกำหนดมาตรฐานระหว่างประเทศ กับสำนักงานมาตรฐานผลิตภัณฑ์อุตสาหกรรม (สมอ.)
    และสถาบันทรัพย์สินทางปัญญาแห่งจุฬาลงกรณ์มหาวิทยาลัย
    สามารถบริการวิเคราะห์และทดสอบโปรตีนในผลิตภัณฑ์ให้กับบริษัทในเครือได้
    ทำให้ประหยัดค่าใช้จ่ายในการส่งตัวอย่างวิเคราะห์กับหน่วยงานภายนอก

5.  ผลพลอยได้จากการวิจัย นำไปสู่การผลิตยางสกิมโปรตีนต่ำ
    โดยน้ำยางสกิมที่ได้จากการผลิตน้ำยางข้นโปรตีนต่ำ
    จะช่วยแก้ปัญหาการไม่จับตัวของยางสกิมได้ และสามารถพัฒนาเป็นยางสกิมโปรตีนต่ำ
    ซึ่งมีสมบัติที่ดีกว่ายางสกิมปกติ เช่น ปริมาณไนโตรเจน, สี

6.  สามารถนำผลการทดลองและความรู้จากงานวิจัย
    ไปถ่ายทอดและฝึกอบรมให้กับพนักงานในแผนกผลิตและแผนกควบคุมคุณภาพของบริษัทและบริษัทในเครือ

7.  สามารถขยายผลงานวิจัย ไปสู่งานวิจัยใหม่ ๆ เพื่อใช้ในการผลิตถุงมือยาง
    และเส้นด้ายยางยืด

นอกเหนือจากงานวิจัยหลักนี้ ฝ่ายวิจัยและพัฒนา
ยังได้จัดตั้งห้องปฏิบัติการวิเคราะห์น้ำเอกชนและขึ้นทะเบียนกับกรมโรงงานอุตสาหกรรม
รวมถึงปฏิบัติการในการวิเคราะห์ปริมาณเถ้าในยางและสารเคมี และปริมาณสังกะสีในยาง
โดยรับผิดชอบในการตรวจสอบคุณภาพของสารเคมีทุกตัวที่ซื้อเข้ามาใช้ในโรงงาน
ฝ่ายวิจัยและพัฒนาได้จัดฝึกอบรมให้กับพนักงานแผนกควบคุมคุณภาพและแผนกผลิตในเรื่องมาตรฐานห้องปฏิบัติการในการตรวจสอบและควบคุมคุณภาพ
และเรื่องการเตรียมสารเคมีในโรงงาน

และปลายปี 2545 ได้รับอนุมัติให้ดำเนินการก่อสร้างอาคารวิจัยและพัฒนา
เพื่อรองรับโครงการวิจัยและการขยายตัวในอนาคต
-----------------------------------------------------------------------
  12.ข้อมูลอื่นที่เกี่ยวข้อง ส่วนที่ 2

  -----------------------------------------------------------------------

ไม่มี
-----------------------------------------------------------------------
  9. การควบคุมภายใน ส่วนที่ 1

  -----------------------------------------------------------------------

คณะกรรมการบริษัทฯ เห็นว่าเพียงพอและเหมาะสมแล้ว จะเห็นได้ว่าบริษัทฯ
มีฝ่ายตรวจสอบภายในที่จะต้องปฏิบัติงานและรายงานต่อคณะกรรมการตรวจสอบ
ซึ่งมีการประชุมและประเมินผลอย่างน้อยเดือนละครั้งเป็นประจำพร้อมกับรายงานให้ที่ประชุมกรรมการบริษัทฯ
ทราบ ฉะนั้นเมื่อมีการควบคุมภายในที่รัดกุมและเหมาะสมแล้ว บริษัทฯและบริษัทย่อย
สามารถปกป้องทรัพย์สินของบริษัทฯ
และบริษัทย่อยอันจะเกิดจากการที่ผู้บริหารนำไปใช้โดยมิชอบหรือโดยไม่มีอำนาจเพียงพอ

รายงานคณะกรรมการตรวจสอบ

ในรอบปีบัญชีปี 2553
คณะกรรมการตรวจสอบได้ปฏิบัติหน้าที่ตามขอบเขตที่คณะกรรมการบริษัทได้มอบหมายให้กำกับดูแล
คณะกรรมการตรวจสอบประกอบด้วยผู้ทรงคุณวุฒิด้านบัญชีการเงิน และการบริหารองค์กร โดยมี

  นายทิวา สรรพกิจ ประธานกรรมการตรวจสอบ

  นายเออร์วิน มูลเลอร์ กรรมการตรวจสอบ

  นายกฤษณ์ สฤษฎีชัยกุล กรรมการตรวจสอบ

คณะกรรมการตรวจสอบได้ปฏิบัติหน้าที่กำกับดูแล กระบวนการบริหารจัดการ
รวมถึงการจัดทำและเปิดเผยข้อมูลในรายงานทางการเงิน , การตรวจสอบภายใน ,
ระบบการควบคุมภายใน , การปฏิบัติตามกฎระเบียบ และกฎหมายที่เกี่ยวข้อง ได้มีการตรวจสอบ
ติดตามประเมินผล และรายงานคณะกรรมการบริษัทเป็นประจำ สรุปผลงาน ดังนี้

1. ในระยะปี 2553 มีการประชุมกรรมการตรวจสอบ 12 ครั้ง

2. ได้พิจารณารายงานสำคัญในงบการเงินพร้อมทั้งสอบทานความน่าเชื่อถือของงบการเงิน
ทั้งงบการเงินไตรมาส และงบการเงินประจำปีโดยครอบคลุมถึงนโยบายบัญชี
และการเปิดเผยข้อมูลในงบการเงินเพื่อให้มั่นใจว่าได้ปฏิบัติตามมาตรฐานบัญชี
ประกาศของสำนักงานคณะกรรมการกำกับหลักทรัพย์ และตลาดหลักทรัพย์
ประกาศของตลาดหลักทรัพย์แห่งประเทศไทย และกฎหมายที่เกี่ยวข้อง
เพื่อเป็นประโยชน์กับนักลงทุนหรือผู้ใช้งบการเงินในการตัดสินใจลงทุน
ทั้งนี้คณะกรรมการตรวจสอบได้สอบทานงบการเงินรายไตรมาส และงบประจำปีของบริษัท
และงบการเงินรวมกับคณะกรรมการบริษัททุกไตรมาส
และเชิญผู้สอบบัญชีมาร่วมประชุมสามัญผู้ถือหุ้นทุกครั้งเพื่อให้ผู้ถือหุ้นซักถามเกี่ยวกับงบการเงิน

3. พิจารณาคัดเลือกผู้สอบบัญชีและกำหนดค่าตอบแทนเสนอคณะกรรมการบริษัทฯ
เพื่อขออนุมัติผู้ถือหุ้นในการประชุมใหญ่สามัญประจำปี

4. พิจารณาแผนงานการตรวจสอบประจำปีของฝ่ายตรวจสอบภายใน
พร้อมทั้งแนะนำแนวทางปฏิบัติเพื่อให้การดำเนินงานของบริษัทฯ โปร่งใส สุจริต ยุติธรรม
ชอบด้วยกฎหมาย ตามวัตถุประสงค์ และข้อบังคับของบริษัทฯ
ตามแนวทางปฏิบัติที่คณะกรรมการบริษัทได้มีส่วนร่วมในการกำหนด วิสัยทัศน์ ภารกิจ กลยุทธ์
เพื่อให้การดำเนินงานมีประสิทธิภาพและประสิทธิผล
อันเป็นการเพิ่มมูลค่าทางเศรษฐกิจให้มีความมั่นคงสูงสุดต่อผู้ถือหุ้น

5.
การประชุมคณะกรรมการตรวจสอบได้มีการเชิญผู้บริหารระดับสูงมาให้ข้อมูลและซักถามเกี่ยวกับการจัดการ
และเชิญผู้สอบบัญชีเข้าร่วมประชุมโดยไม่มีฝ่ายบริหารของบริษัทประชุมด้วย 1 ครั้ง

  (นายทิวา สรรพกิจ)

  ประธานกรรมการตรวจสอบ

  บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน)
เอกสารแนบ 3

-   อื่นๆ ไม่มี
-----------------------------------------------------------------------
  3. ลักษณะการประกอบธุรกิจ ส่วนที่ 1

  -----------------------------------------------------------------------

(1) ประวัติความเป็นมา การเปลี่ยนแปลงและพัฒนาการที่สำคัญ

บริษัทจดทะเบียนจดทะเบียนจัดตั้งเมื่อวันที่ 6 ธันวาคม 2528 ทุนจดทะเบียนเริ่มแรก 10
ล้านบาทประกอบธุรกิจผลิตและจำหน่ายน้ำยางข้นและผลพลอยได้จากน้ำยาง เมื่อวันที่ 29 กรกฎาคม
2534 ได้เข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย
บริษัทมีการขยายการลงทุนอย่างต่อเนื่องในธุรกิจที่เกี่ยวกับยางพารา ในปี 2553 กลุ่มบริษัท
มีบริษัทย่อย 7 บริษัทและ บริษัทร่วม 1 บริษัท

ตั้งแต่ปี 2541 เป็นต้นมาบริษัทและบริษัทในเครือได้ทยอยพัฒนาคุณภาพผลิตภัณฑ์ให้ขึ้นสู่มาตรฐาน ISO
9001:2000 และ ISO
14001ในด้านอำนาจการควบคุมบริษัทยังเป็นของกลุ่มผู้เริ่มก่อตั้งบริษัทซึ่งปัจจุบันดำรงตำแหน่งอยู่ในคณะกรรมการบริษัทและคณะกรรมการบริหาร

(2) ภาพรวมการประกอบธุรกิจของบริษัท บริษัทย่อย และบริษัทร่วม

บริษัท บริษัทย่อยและบริษัทร่วม แบ่งกลุ่มธุรกิจได้เป็น 8 กลุ่ม คือ กลุ่มน้ำยางข้น กลุ่มถุงมือยาง
กลุ่มเส้นด้ายยางยืด กลุ่มบริการ กลุ่มสวนยางพารา กลุ่มนายหน้า
กลุ่มยางแท่งและกลุ่มอื่นๆรายชื่อบริษัทในแต่ละกลุ่ม และโครงสร้างการถือหุ้นของบริษัทในปี 2553
มีดังนี้

ชื่อบริษัท

1. กลุ่มน้ำยางข้น สัดส่วนการถือหุ้น

(ประกอบด้วยบริษัท บริษัทย่อย 1 บริษัท และบริษัทร่วม 1 บริษัท)

1.บริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) (ชลบุรี)

2.บริษัท ไทยรับเบอร์ลาเท็คซ์กรุ๊ป จำกัด 99.99%

(พังงา, สงขลา, สุราษฎร์ธานี, ชุมพร, ระยอง (2 โรงงาน), จันทบุรี, บึงกาฬ-รวม 8
โรงงาน)

2. กลุ่มถุงมือยาง สัดส่วนการถือหุ้น

(ประกอบด้วยบริษัทร่วม 1 บริษัท)

1.บริษัท รอสเนอร์-เม้าท์บี้ (ประเทศไทย) จำกัด 31.54%

3. กลุ่มเส้นด้ายยางยืด สัดส่วนการถือหุ้น

(ประกอบด้วยบริษัทย่อย 1 บริษัท)

1.บริษัท เวิลด์เฟล็กซ์ จำกัด (มหาชน) (ระยอง) 98.44%

4. กลุ่มบริการ

(ประกอบด้วยบริษัทย่อย 1 บริษัท)

1.บริษัท ไทยแทงค์อินสตอลเลชั่น จำกัด 65.43%

5. กลุ่มสวนยางพารา

(ประกอบด้วยบริษัทย่อย 1 บริษัท)

1.บริษัท ไทยรับเบอร์แลนด์ แอนด์ แพลนเตชั่น จำกัด (น่านและเชียงราย) 99.99%

บริษัทร่วมของบริษัท ไทยรับเบอร์แลนด์ แอนด์ แพลนเตชั่นจำกัด

1.บริษัท สวนยางวังสมบูรณ์ จำกัด (สระแก้ว) 48.43%

6. กลุ่มนายหน้า สัดส่วนการถือหุ้น

1.บริษัท แอโกรเวลท์ จำกัด (กรุงเทพ) - ซื้อขายสินค้าเกษตรล่วงหน้า 99.99%

7.กลุ่มยางแท่ง

1.บริษัท ไทยรับเบอร์ (เอช.พี.เอ็น.อาร์.) จำกัด – ผลิตยางแท่งและยางคอมพาวด์ 99.99%

8. กลุ่มอื่นๆ สัดส่วนการถือหุ้น

(ประกอบด้วยบริษัทร่วม 1 บริษัท)

1.บริษัท เลเท็กซ์ ซิสเท็มส์ จำกัด (กรุงเทพ) - ผลิตที่นอนยางพารา 44.93%

นโยบายการดำเนินงานหลักของบริษัท

การดำเนินงานหลักของกลุ่ม คือ การดำเนินการด้านการผลิตและจำหน่าย
โดยมีนโยบายการดำเนินงาน คือ
กลุ่มน้ำยางข้นผลิตน้ำยางข้นและจำหน่ายให้แก่ลูกค้าทั่วไปและบริษัทในเครือซึ่งประกอบด้วย
บริษัทย่อยที่ผลิตเส้นด้ายยางยืด บริษัทร่วมที่ผลิตที่นอนยางพารา ทั้งนี้
บริษัทในเครือจะผลิตสินค้าสำเร็จรูปจากยางพาราและจำหน่ายต่อไปให้แก่ลูกค้า

[]
-----------------------------------------------------------------------
  2. ปัจจัยความเสี่ยง ส่วนที่ 1

  -----------------------------------------------------------------------

(1) ความเสี่ยงเรื่องปริมาณวัตถุดิบ

วัตถุดิบที่ใช้ในการผลิตน้ำยางข้น คือ น้ำยางสดที่ใช้ในการกรีดต้นยางพารา
ซึ่งปริมาณน้ำยางสดที่จะได้มากหรือน้อยนั้น ขึ้นอยู่กับสภาพภูมิอากาศอันเป็นปัจจัยแวดล้อมสวนยาง
เช่นอุณหภูมิ ความชื้นในอากาศ และปริมาณน้ำฝน ความเสี่ยงที่ทำให้เกิดการขาดแคลนวัตถุดิบ
มีสองลักษณะคือ

1.ช่วงที่ต้นยางผลัดใบ เดือนมีนาคมถึงพฤษภาคม
อาจจะมาล่าช้าหรือยาวนานกว่าปกติในขณะที่โรงงานผู้ใช้ต้องการใช้วัตถุดิบอย่างสม่ำเสมอ

2.ในช่วงที่สามารถกรีดยางได้ตามปกติ หากสภาพอากาศแปรปรวน เช่น เกิดความแห้งแล้ง
หรือมีฝนตกมากเกินไป ก็จะทำให้น้ำยางสดที่กรีดได้นั้นมีปริมาณที่น้อยลง

นอกจากนี้ การที่ตลาดโลกมีความต้องการใช้ยางพาราในรูปแบบ
ยางแผ่นและยางแท่งมากขึ้นเพื่อใช้ผลิตยางล้อรถยนต์และผลิตยางอื่นๆในขณะที่พื้นที่กรีดยางทั่วโลกขยายตัวไม่ทันรองรับนั้น
จะทำให้เกิดภาวะที่มีอุปสงค์มากกว่าอุปทาน
และเกิดการแข่งขันในการซื้อวัตถุดิบในแต่ละพื้นที่เพื่อนำไปผลิตเป็นผลิตภัณฑ์

ดังนั้นความไม่แน่นอนในด้านปริมาณวัตถุดิบนี้จะส่งผลต่อแผนการขายและการผลิตได้ อย่างไรก็ตาม
การที่บริษัทและบริษัทในเครือมีจำนวนโรงงานน้ำยางข้นถึง 9 โรงงาน
ซึ่งกระจายตัวอยู่ตามจังหวัดในภาคต่างๆคือ ภาคใต้ ภาคตะวันออก และภาคตะวันออกเฉียงเหนือ
ทำให้บริษัทมีความสามารถในการหาวัตถุดิบและสามารถเก็บสินค้าคงเหลือได้เพียงพอสำหรับความต้องการของลูกค้าได้

  (2) ความเสี่ยงเรื่องราคายางผันแปรตามราคาตลาดโลก

ในช่วงหลายปีที่ผ่านมา
ราคายางมีความผันผวนมากขึ้นซึ่งสามารถดูได้จากราคาสัญญาซื้อขายล่วงหน้าที่ตลาด AFET และ
TOCOM จากการเข้ามาเก็งกำไรของ Hedge Fund ในตลาดสินค้าโภคภัณฑ์
ทำให้ในระยะสั้นราคายางจะแกว่งตัวและคาดการณ์ราคาได้ยากขึ้น
ซึ่งราคายางจะส่งผลโดยตรงกับต้นทุนผลิตของบริษัท เนื่องจากเป็นวัตถุดิบหลัก
ซึ่งคิดเป็นสัดส่วนประมาณร้อยละ 90 ของต้นทุนผลิตน้ำยางข้น ดังนั้น
ในการบริหารจัดการความเสี่ยงด้านความผันผวนของราคายาง
จะสะท้อนอยู่ในนโยบายการขายและการเก็บสินค้าคงเหลือ เช่น
ในช่วงที่มีความผันผวนของราคาก็จะไม่ขายล่วงหน้ามากเกินไป (Short position)
หรือเก็บสินค้าคงเหลือมากเกินไป (Long position) ซึ่งจะลดความเสี่ยงลงได้

(3) ความเสี่ยงด้านการเงิน

จากสถานการณ์ราคายางโลกตั้งแต่ปี 2546 และต่อเนื่องมาถึงปี 2553
ที่ราคายางพารามีการปรับตัวสูงขึ้นอย่างต่อเนื่อง
ทำให้บริษัทต้องใช้เงินทุนหมุนเวียนสูงขึ้นในการซื้อวัตถุดิบ
เพื่อทำการผลิตสินค้าและเก็บสินค้าสำเร็จรูป
ซึ่งสถาบันการเงินที่ให้การสนับสนุนการดำเนินงานของบริษัทเข้าใจในสถานการณ์และให้ความสนับสนุนด้านเงินทุนหมุนเวียนเพิ่มขึ้นและนอกจากนี้การที่บริษัทมีสัดส่วนการส่งสินค้าออกให้ลูกค้าต่างประเทศประมาณร้อยละ
40 ในขณะที่วัตถุดิบเกือบทั้งหมดซื้อจากในประเทศ
ความผันผวนของอัตราแลกเปลี่ยนก็อาจจะทำให้รายได้จากการขายซึ่งแปลงกลับมาเป็นเงินบาทนั้นมากหรือน้อยกว่าต้นทุนการผลิต
บริษัทจึงมีการบริหารความเสี่ยงโดยการทำสัญญาซื้อขายเงินตราต่างประเทศล่วงหน้าไว้
[] []

[]
-----------------------------------------------------------------------
  5. ทรัพย์สินที่ใช้ในการประกอบธุรกิจ ส่วนที่ 1

  -----------------------------------------------------------------------

(1) ลักษณะสำคัญของสินทรัพย์ถาวรหลักที่บริษัทและบริษัทย่อยใช้ในการประกอบธุรกิจ

(ก) ที่ดินที่ตั้งสำนักงานใหญ่และโรงงาน

- ที่ดินที่มีกรรมสิทธิ์เป็นเจ้าของ เนื้อที่รวม 3,259 ไร่ - งาน 159.5 ตารางวา มูลค่าทางบัญชี
ณ วันที่ 31 ธันวาคม 2553 จำนวนเงิน 399.33 ล้านบาท

(ข) อาคาร โรงงาน (มีกรรมสิทธิ์เป็นเจ้าของ)

- สำนักงานใหญ่ จำนวน 1 หลัง (5 ชั้น) บนที่ดินเนื้อที่ 159 ตารางวา เนื้อที่ใช้สอย 2,199
ตารางเมตร มูลค่าทางบัญชี ณ วันที่ 31 ธันวาคม 2553 จำนวนเงิน 4.59 ล้านบาท

- อาคารสำนักงานให้เช่า จำนวน 1 อาคาร ให้บริษัทย่อยและบริษัทร่วมเช่าอยู่ ในอัตราเดือนละ
38,250 บาท และ 12,000 บาท สัญญาเช่ามีอายุ 2 ปี (เริ่มวันที่ 1 มิถุนายน 2552
หมดอายุวันที่ 31 พฤษภาคม 2554)

- โรงงาน อาคารสำนักงาน และอาคารที่พักอาศัยในโรงงาน จำนวน 4 บริษัท จำนวน 527 หลัง
มีมูลค่าทางบัญชี ณ วันที่ 31 ธันวาคม 2553 จำนวนเงิน 365.41 ล้านบาท

- อาคารสำนักงานเช่า จำนวน 1 อาคาร เช่าจากบุคคลธรรมดา สัญญาเช่ามีอายุ 3 ปี (เริ่มวันที่
15 ตุลาคม 2549 หมดอายุวันที่ 14 ตุลาคม 2552) ณ วันที่ 31 ธันวาคม 2552
ไม่มีภาระค่าเช่าค้างจ่ายเนื่องจากเลิกเช่าตั้งแต่วันที่ 1 มกราคม 2553

ณ วันที่ 31 ธันวาคม 2553 ที่ดินและอาคารสำนักงาน และ โรงงานมูลค่าทางบัญชีรวม 764.74
ล้านบาท ติดจำนองกับสถาบันการเงินคิดเป็นมูลค่ารวม 1,874.70 ล้านบาท

(ค) เครื่องจักร

เครื่องจักรที่มีกรรมสิทธิ์เป็นเจ้าของ จำนวนรวม 622 เครื่อง มูลค่าทางบัญชี ณ วันที่ 31 ธันวาคม
2553 จำนวนเงิน 275.48 ล้านบาท ติดจำนองสถาบันการเงินมูลค่ารวม 468.44 ล้านบาท

(1) ราคาประเมินของที่ดินและอาคารที่มีไว้เพื่อขาย

ไม่มี

(2) สินทรัพย์ที่ไม่มีตัวตนที่สำคัญในการประกอบธุรกิจ เช่น สิทธิบัตร สัมปทาน ลิขสิทธิ์
    เครื่องหมายการค้า

  ไม่มี
-----------------------------------------------------------------------
  6. ข้อพิพาททางกฎหมาย ส่วนที่ 1

  -----------------------------------------------------------------------

บริษัทและบริษัทย่อยมีคดีหรือข้อพิพาททางกฎหมายที่มีมูลค่าเกินกว่าร้อยละ 5 ของส่วนของผู้ถือหุ้น ณ
วันที่ 31 ธันวาคม 2553 รายละเอียดของคดีมีดังต่อไปนี้

เมื่อวันที่ 17 มกราคม 2551 กรมสอบสวนคดีพิเศษ (ดีเอสไอ) แจ้งข้อกล่าวหาว่า บริษัท
ไทยรับเบอร์ซิตี้ จำกัด (บริษัทย่อยที่บริษัทถือหุ้นร้อยละ 100
ดำเนินธุรกิจปลูกสวนยางพารา)ทำการบุกรุกป่าสงวนในอุทยานแห่งชาติสบกก อำเภอเชียงแสน
จังหวัดเชียงราย เพื่อทำการปลูกสวนยางพารา เนื้อที่ 918 ไร่
บริษัทได้ชี้แจงข้อเท็จจริงต่อสาธารณะชน ดังนี้ คือ

1.
บริษัทได้กำหนดนโยบายในการดำเนินธุรกิจโดยยึดหลักการปฏิบัติตามกฎหมายอย่างเคร่งครัดเนื่องจากบริษัทฯ
เป็นบริษัทมหาชนและบริษัทจดทะเบียนในตลาดหลักทรัพย์

2. บริษัทมีนโยบายในการขยายธุรกิจการทำสวนยางพารา ซึ่งจะดำเนินการเฉพาะในที่ดินที่บริษัทฯ
สามารถใช้ประโยชน์ได้อย่างถูกต้องตามกฎหมายเท่านั้น

3. การจัดหาที่ดินของบริษัทนั้น มีรายละเอียดขั้นตอนของการดำเนินงานอย่างชัดเจน เพราะบริษัทฯ
เล็งเห็นว่าการปลูกสวนยางพาราเป็นอุตสาหกรรมจะต้องใช้พื้นที่จำนวนมาก
ดังนั้นการพิจารณาจัดหาที่ดินแปลงใดที่จะใช้ประโยชน์
จะต้องพิจารณาด้วยความรอบคอบและต้องไม่ขัดต่อระเบียบกฎหมายของบ้านเมือง

4. การปลูกสวนยางพาราของบริษัทนั้น
เป็นกิจกรรมส่วนหนึ่งในการอนุรักษ์ธรรมชาติและสิ่งแวดล้อมและถือว่าเป็นกระบวนการหนึ่งของการปลูกป่า
ซึ่งธุรกิจของบริษัทฯ จะมีผลเอื้อประโยชน์ต่อชุมชน
ด้วยการสร้างงานและสร้างรายได้ระยะยาวให้แก่ชุมชนในท้องถิ่นนั้นๆ

5. บริษัทมีสถานะทางธุรกิจที่แข็งแกร่ง มีผลประกอบการปีละเกือบหมื่นล้านบาท ฉะนั้น
บริษัทไม่มีความจำเป็นใดๆที่จะแสวงหาผลประโยชน์ในทางที่มิชอบด้วยกฎหมาย

6. การดำเนินงานของบริษัทฯ
จะต้องยึดถือและปฏิบัติตามระเบียบและข้อบังคับตามกฎหมายทั่วไปและกฎหมายเฉพาะจากหน่วยงานที่เกี่ยวข้อง

7. บริษัทกำลังรวบรวมพยานหลักฐานเพื่อจะได้นำเสนอต่อเจ้าพนักงาน
และเชื่อมั่นว่าจะพิสูจน์ความบริสุทธิ์ของ บริษัทฯได้ตามกระบวนการยุติธรรม

8. บริษัทฯ จะให้ความร่วมมือกับทางราชการในทุกกรณีเพื่อให้ปัญหาที่เกิดขึ้นอยู่ในขณะนี้ยุติลงด้วย